text: Grundstødt fragtskib trukket i havn
  15 december 2014 kl. 08.47
  Fragtskib Lady Irina som søndag morgen stødte på grund ved Agtrupvig ved indsejlingen til Kolding Fjord, er nu trukket fri og ligger ved kaj i Kolding Havn, hvor den mandag morgen er ved at blive losset for træpiller.
  Ifølge personalet ved forsvarets mariestab er der ikke sket nogen form for olieforurening fra skibet.
  Før fragtskibet får lov at sejle videre, bliver det mandag formiddag rutinemæssigt undersøgt for skader.
  Der er tale om en helt almindelig fejlnavigation oplyser stabsvagten ved Maritime Assistance Service til TV SYD, og derfor er politiet ikke blevet tilkaldt.
  Skibet sejler under hollandsk flag, og rederiet kan nu se frem til en bøde, da skibets kaptajn som reglerne ellers foreskriver ikke selv indberettede grundstødningen til myndighederne.
   - Se skibets position på Marinetraffic.com
  
  